पृथक राज्य दी मंग करा’रदे 10 दलें दे संयोजक ओमप्रकाश राजभर ने यूनीवार्ता कन्नै गल्लबात च गलाया जे एह् सारे दल मिलियै उत्तर प्रदेश दी 80 सीटें उप्पर अपने मेदवार खड़ा करङन ते पूर्वाचल गी बक्खरा राज्य बनाना उंदा पैह्‌ला मुद्दा होग। उनें गलाया जे पूर्वांचल राज्य दा मुद्दा इत्थें दी जनभावना कन्नै जुड़े दा ऐ। जेह्‌ड़े राजनीतिक दल एह्‌दा बरोध करा रदे न जां इसी नजरअंदाज करा’रदे न, उनेंगी अगामी लोकसभा चुनांऽ च एह्‌दी भारी कीमत चुकानी होग। पूर्वांचल गी बक्खरा राज्य बनाए जाने दे बारे च सिद्धार्थनगर जिले दे बारे नौगढ़ विधानसभा क्षेत्र दे विधायक ईश्‍‍वर चन्द शुक्ला ने राज्य विधानसभा च प्रस्ताव पेश कीता, जिसे अध्यक्ष सुखदेव राजभर ने मंजूर बी करी दित्ता ब अजें तक्कर राज्य सरकार इसी बैह्‌स लेई पेश नेईं करी सकी।